Idahon opiskelijasurmat vuonna 2022

Idahon opiskelijasurmat on Yhdysvaltain Idahon osavaltossa, Moscown kaupungissa vuonna 2022 tapahtunut henkirikos, jossa yksityisasuntoon tunkeutunut henkilö surmasi veitsellä kolme talon asukasta ja yhden vieraan. Neloismurhassa saivat surmansa 21-vuotias Madison Mogen, 21-vuotias Kaylee Goncalves, 20-vuotias Xana Kernodle ja 20-vuotias Ethan Chapin, joka oli edellä mainitun Kernodlen poikaystävä. Murhat tapahtuivat varhain sunnuntaiaamuna 13. marraskuuta 2022. Murhista ja murtautumisesta taloon epäiltynä pidätettiin joulukuussa 2022 28-vuotias kriminologian opiskelija Bryan Kohberger.

Tausta 
Surmat tapahtuivat yksityisasunnossa, osoitteessa 1122 King Road.  Osoitteessa on kolmikerroksinen omakotitalo, jossa on kuusi makuuhuonetta. Asunto sijaitsee aivan Idahon yliopiston kampuksen läheisyydessä, mutta se on kuitenkin yksityisen vuokranantajan tarjoama asunto. Asunnossa asui surmien aikaan virallisesti viisi henkilöä: 21-vuotias Madison Mogen, 21-vuotias Kaylee Goncalves, 20-vuotias Xana Kernodle sekä kaksi 19-vuotiasta naista, Bethany Funke ja Dylan Mortensen. Surmien aikaan talossa yöpyi myös Kernodlen poikaystävä, 20-vuotias Ethan Chapin, joka sai myös surmansa neloismurhassa. Talon viidestä asukkaasta kolme kuoli hyökkäyksessä: Funke ja Mortensen olivat murhien aikaan paikalla talossa, mutta heihin ei oltu kohdistettu väkivaltaa.

Tapahtumat 
Lauantai-iltana ennen surmia, marraskuun 12. päivänä, Chapin ja Kernodle olivat olleet Sigma Chi -veljeskunnan tiloissa järjestetyissä juhlissa osoitteessa 735 Perce Drive. Kernodlen kämppäkaveri, Funke todisti nähneensä Chapinin ja Kernodlen juhlissa noin kello yhdeksästä illalla aina tulevaan yöhön klo. 1:45. Bethany Funken todistuksen mukaan Kernodle ja Chapin palasivat tuolloin 1122 King Roadin asunnolle.  Sigma Chi -veljeskunnan tiloista asunnolle on matkaa reilusti alle 200 metriä.      

Myös Mogen ja Goncalves olivat olleet surmia edeltävänä iltana tahoillaan poissa asunnolta. He olivat olleet marraskuun 12. päivän iltana yliopiston kampusalueella sijaitsevassa pubissa noin kello kymmenestä illalla tulevaan yöhön noin kello 1:30 asti.  Pubi oli nimeltään Corner Club ja se sijaitsi osoitteessa 202 N. Main Street. Noin kello 1:40 Golcalves ja Mogen tallentuivat läheisen Grub Truck -nimisen ruokakojun valvontakameraan, jonka kuvissa heidät voitiin nähdä tilaamassa ruokaa. He saivat kyydin kotiin "yksityiseltä taholta" ja olivat takaisin 1122 King Roadin asunnolla tarkalleen klo. 1:56.  

Kaikki talon asukkaat olivat palanneet asunnolle viimeistään klo. 2:00 yöllä. Pitkään oli uutisoitu, että kaksi eloonjäänyttä kämppäkaveria, Bethany Funke ja Dylan Mortensen olisivat nukkuneet surmien yli omissa huoneissaan, mutta vasta myöhemmin paljastui, että tämä ei pitänyt paikkaansa. Poliisin alkuperäisissä tiedotteissa kerrottiin, että Funke ja Mortensen olivat palanneet asunnolle noin kello 1:00 marraskuun 13. päivä ja että he olisivat heränneet vasta myöhään aamupäivällä.    

Vasta myöhemmin paljastui, että Mortensen oli herännyt noin klo. 4:00 yöllä toisen kerroksen huoneeseensa kuuluneisiin ääniin. Hän oli kuullut yläpuoleltaan, kolmannesta kerroksesta kuuluvia ääniä: kolmannessa kerroksessa oli Goncalvesin ja Mogenin huoneet. Mortensenin mukaan äänet kuulostivat siltä, kuin Goncalves olisi leikkinyt koiransa kanssa. Hieman tämän jälkeen Mortensen oli kertomansa mukaan kuullut jotakin sen suuntaista kuin "Täällä on joku". Edellä mainitun oli hänen tulkintansa mukaan sanonut Goncalves. Poliisin raportin mukaan äänet saattoivat kuitenkin tulla myös Kernodlen huoneesta, sillä hän oli käyttänyt TikTok-sovellusta vielä n. klo. 4:12.    

Joitakin minuutteja myöhemmin Mortensen kertoi kuulleensa epämääräisiä ääniä, jotka kuulostivat Kernodlen itkulta. Hieman tämän jälkeen hän oli kuullut miesäänen sanovan jotakin sen suuntaista, kuin "Kaikki on hyvin, minä autan sinua". Mortensen oli kertonut Kernodlen itkun kuultuaan avanneensa huoneensa oven, minkä myötä hän oli nähnyt käytävällä seisovan hahmon. Hahmo oli vaikuttanut tulevan Kernodlen toisen kerroksen huoneesta, jossa tuolloin yöpyi myös Kernodlen poikaystävä Chapin. Mortensen kertoi tuijottaneensa tätä tummiin vaatteisiin ja kasvomaskiin pukeutunutta hahmoa "jäätyneessä shokkitilassa", minkä jälkeen hahmo oli kävellyt hänen ohitseen. Poliisi oletti, että kyseinen henkilö, oletettu tekijä poistui tässä vaiheessa toisessa kerroksessa sijaitsevasta lasisesta liukuovesta ulos poistuen näin talosta. Tämän jälkeen Mortensen oli kertomansa mukaan lukittautunut huoneeseensa. Paikalta soitettiin hätäpuhelu kuitenkin vasta 11:58 tulevana aamupäivänä.   

Mortensenin todistukseen ja muuhun esitutkintamateriaaliin perustuen poliisi uskoi surmien tapahtuneen noin kello 4:00-4:25 yöllä.  Tarkalleen klo. 4:17, viereisen talon valvontakamera oli tallentanut talolta kuuluvaa epämääräistä ääntelyä, jota oli seurannut kova tömähdys. Samaan aikaan talolta oli myös alkanut kuulua jatkuvaa koiran haukuntaa. Noihin aikoihin, 4:00-4:25 välillä talossa surmattiin kolmannessa kerroksessa asuneet Goncalves ja Mogen, sekä toisessa kerroksessa asunut Kernodle ja hänen seurassaan ollut Chapin. Toisessa kerroksessa asunut Mortensen ja ensimmäisessä kerroksessa asunut Funke selvisivät hyökkäyksestä. Ei ole tiedossa, ketkä uhreista olivat noihin aikoihin valveilla: vain eloonjäänyt Mortensen on todistanut olleensa hereillä vielä neljän jälkeen yöllä. Kernodlen puhelutiedot osoittivat hänen olleen hereillä vielä 4:12 hänen käyttäessään TikTok-sovellusta, minkä lisäksi hänelle oli tullut DoorDash-ruokatilaus vielä noin klo. 4:00.

Ensimmäinen hätäpuhelu talolta soitettiin lähes kahdeksan tuntia murhien jälkeen, tarkalleen klo. 11:58. Poliisi ei alkuvuoteen 2023 mennessä ole paljastunut julkisuuteen, kuka hätäpuhelun tarkalleen soitti tai mitä se sisälsi. Se on kuitenkin kertonut, että hätäpuhelu soitettiin toisen eloonjääneen kämppäkaverin matkapuhelimesta. Ennen hätäpuhelua, asunnolle oli soitettu myös muita henkilöitä, jotka olivat olleet paikalla ennen poliisia. Hätäpuhelussa oli kerrottu paikalta löytyneestä "tajuttomasta henkilöstä", mutta poliisin mentyä paikalle talosta löytyikin yhteensä neljä henkilöä surmattuna. Kernodle ja Chapin löydettiin Kernodlen huoneesta: Kernodle tarkalleen huoneen lattialta. Mogen ja Goncalves löydettiin Mogenin huoneesta, samasta yhden hengen sängystä. Kaikilla neljällä uhrilla oli silminnähtäviä puukotuksen aiheuttamia vammoja. Kaikkien kuolinsyynä oli henkirikos.  Joillakin uhreilla oli puolustautumisvammoja, mutta kenessäkään ei ollut merkkejä seksuaaliväkivallasta.

Pidätys 
Poliisi ei pitkään aikaan nimennyt epäiltyä.

Poliisi pidätti laajan todistusaineiston pohjalta kriminologian opiskelija Bryan Christopher Kohbergerin epäiltynä murhista 

Poliisi pääsi 28-vuotiaan Kohbergerin jäljelle veitsen tupen dna:n ja Moscowissa aamuyöllä nähdyn valkoisen Huyndai Elantran liikkeiden avulla. 

Kohberger tunnistettiin autosta ja murhapaikalta löytyneestä dna:sta, joka täsmäsi julkisessa genealogisessa rekisteissä olevaan tietoon. Murhapaikalta löytyi "Ka-bar"-tyyppisen veitsen tuppi, jossa oli Kohbergerin dna:ta.

Valvontakamerassa näkyi että Kohbergerin omistaman auton näköinen irtautui Washingtonin Pullmanista läheltä Kohbergerin opiskelupaikkaa hieman ennen kello 3:00. Valkean auton nähtiin liikkuvan Moscowissa kohti taloa kello 3:30. Auto ajoi pois talon lähistöltä kello 4:20. Se palasi Pullmaniin kello 5:30. Puhelimen datan mukaan Kohberger katkaisi puhelimensa murhamatkan ajaksi.

Poliisi pidätti 30. 12. 2022 Kohbergerin Pennsylvaniasta. Kohberger oli ajanut murhan jälkeen kotiseudulleen isänsä kanssa.

Puhelintietojen mukaan Kohberger kävi murhattujen talon lähellä ainakin kaksitoista kertaa kesäkuusta 2022 alkaen.

Kohberger pyrki peittämään rikostaan. Hän muun muassa käytti murhien jälkeen tavaratalossa käsineitä, ettei dna:ta jäisi sinne. Kohberger siivosi autonsa huolellisesti. Hän myös vaihtoi autonsa rekisterikilvet viisi päivää murhien jälkeen.

Kohbergerin taustaa 
Kohberger syntyi 21. marraskuuta 1994 Penssylvenian Albrightsvillessä Yhdysvalloissa. Hän on etniseltä ja uskonnolliselta taustaltaan valkoinen kristitty. Hän opiskeli kriminologian tohtoriksi Washingtonin yliopiston Pullmanin kampuksella. Paikka on noin 15 kilometrin päässä Moscowista.

Kohberger taisteli heroiniriippuvuutta vastaan yliopiston ensi luokalla. Kohberger oli luonteeltaan nokkela ja hauska. Kohberger oli etevä opiskelija. Entinen ystävä kertoi Kohbergerin persoonallisuuden muuttuneen täysin noin vuosi ennen murhaa, jolloin ystävät pyrkivät hylkäämään hänet. Eristäytyväksi, omituiseksi muuttunut Kohberger laihtui ja muuttui aggressiiviseksi ja tappelunhaluiseksi ennen murhaa.  Eräässä Pennsylvanian baarissa henkilökunta merkitsi muistiin Kohbergerin nimen, koska tämä ahdisteli baarin naistyöntekijöitä puheillaan juovuksissa.

Silminnäkijähavaintojen mukaan Kohberger tapasi nauttia paikallisessa ravintolassa alkoholivirkisteitä. Havaintojen mukaan Kohberger tiedusteli ravintolan henkilökuntaan kuuluvien tarjoilijoiden osoitteita. Kohbergerin huomion sivuuttaneet ravintolan työntekijät joutuivat Kohbergerin vihan kohteeksi, ja Kohberg haukkuikin työntekijöitä halventuvasti, esimerkiksi "nartuiksi".

Elokuussa 2022 Kohberger alkoi toimia osana opetusohjelmaansa kouluavustajana Washingtonin yliopistossa. Mutta koska Kohberger suhtautui naisiin epäystävällisesti ja seksistisesti, hänet erotettiin tehtävästään 19, joulukuuta aiemmman puhuttelun jälkeen.

Lähteet 

Joukkosurmat Yhdysvalloissa
Vuoden 2022 rikokset
Idaho